  Виталий Пронин 18-тӥ южтолэзе Ижысь Егитъёслэн юртазы сӥё-дано усьтозы удмурт культуралы сӥзем элькун фестивалез. Туэ со 3-тӥзэ радъяське. Арлы 2 пол одӥг сцена вылэ люкасько удмурт эстрадаысь кырӟасьёс, калык ансамбльёс. Удмурт культуралы сӥзем фестивальын валче вамышто туалаез но вашкалаез. Озьы  вашкала гуръёсты быдэстозы эктонъя но кырӟанъяДэри ёросысь «Марӟан», Алнаш ёросысь «Вуюись» ансамбльёс, Ижысь «Италмас» кун ансамбль, туалаоссэ быдэстозы Можгалась «5 кырӟась сюлэмъёс», Кияса ёросысь «Ерпечкаос» группаос но эстарадысь мукет кырӟасьёс. Фестивальлэн куноосыз - «Чакара» фестиваль дыръя калыкез паймытэм дуэт - Башкириысь егит сузэръёс Линда но Алина Гильмановаос.Та фестиваль одӥг нуналэн гинэ уз йылпумъяськы. Ар ӵоже пӧртэм артистъёс концертэн ортчозы шаермылэн вань ёросъёстӥз но каръёстӥз.Фестиваль радъяське «Удмурт Кенеш» огазеяськонлэн кичӧлтэмезъя. 0+Мария Векшина Теги: удмурткультура  